S-16/2018

I

Mál þetta, sem dómtekið var 22. febrúar 2018, höfðaði héraðssaksóknari með ákæru 5. janúar 2018 á hendur ákærðu, Ö-kvk-þgf B-kvk-þgf E-kvk-þgf, kt. 000000-0000, Klettási 10. Reykjanesbæ, „fyrir eftirgreind brot gegn almennum hegningarlögum og lögum um bókhald;

I.

Aðalkrafa: Fyrir fjárdrátt með því að hafa í starfi sínu sem framkvæmdastjóri einkahlutafélagsins Gæja, kt. 000000-0000, dregið sér fjármuni félagsins samtals að fjárhæð 59.190.102 krónur á árunum 2007 til og með 2014, þar af 1.515.868 krónur á árinu 2007, 4.006.794 krónur á árinu 2008, 20.000 krónur á árinu 2009, 107.000 krónur á árinu 2010, 7.743.748 krónur á árinu 2011, 13.759.154 krónur á árinu 2012, 17.153.194 krónur á árinu 2013 og 14.884.344 krónur á árinu 2014.

Árangurslaust fjárnám var gert hjá félaginu 3. apríl 2014 og var bú þess tekið til gjaldþrotaskipta með úrskurði Héraðsdóms Reykjaness 2. október 2014. Félagið var afskráð í fyrirtækjaskrá ríkisskattstjóra 22. desember 2014.

Nánar tiltekið dró ákærða sér fjármuni félagsins með úttektum af bankareikningum félagsins hjá Landsbankanum hf., áður hjá Sparisjóði Keflavíkur, nr. [...] og [...], með debetkorti, úttektum úr hraðbanka, greiðslu reikninga og með millifærslum út af bankareikningum félagsins inn á persónulega bankareikninga ákærðu nr. [...],[...] og [...] og á persónulega bankareikninga barnsföður ákærðu, A, kt. 000000-0000, nr. [...] og [...]. Debetkortið var gefið út til ákærðu til notkunar vegna greiðslu kostnaðar sem til féll vegna starfsemi félagsins.

Um var að ræða eftirfarandi tilvik:

Í eftirgreindum 115 tilvikum á árinu 2007, með því greiða með debetkorti félagsins og með greiðslu reiknings, samtals að fjárhæð 396.808 krónur.

Í eftirgreindum 39 tilvikum á árinu 2007, með úttektum úr hraðbanka með debetkorti félagsins, samtals að fjárhæð 548.000 krónur.

Í eftirgreindum 10 tilvikum á árinu 2007, með úttektum fjármuna af bankareikningum félagsins, samtals að fjárhæð 133.000 krónur.

Í eftirgreindum 8 tilvikum á árinu 2007, með millifærslum af bankareikningi félagsins yfir á persónulega bankareikninga ákærðu, samtals að fjárhæð 438.060 krónur.

Í eftirgreindum 146 tilvikum á árinu 2008, með því greiða með debetkorti félagsins og með greiðslu reikninga, samtals að fjárhæð 1.464.444 krónur.

Í eftirgreindum 64 tilvikum á árinu 2008, með úttektum úr hraðbanka með debetkorti félagsins, samtals að fjárhæð 901.500 krónur.

Í eftirgreindum 17 tilvikum á árinu 2008, með úttektum fjármuna af bankareikningum félagsins, samtals að fjárhæð 376.000 krónur.

Í eftirgreindum 31 tilviki á árinu 2008, með millifærslum af bankareikningi félagsins yfir á persónulega bankareikninga ákærðu, samtals að fjárhæð 1.264.850 krónur.

Í eftirgreindum 2 tilvikum á árinu 2009, með úttektum fjármuna af bankareikningi félagsins sem lagðar voru inn á persónulega bankareikninga ákærðu, samtals að fjárhæð 20.000 krónur.

Í eftirgreindum 7 tilvikum á árinu 2010, með úttektum fjármuna af bankareikningi félagsins, samtals að fjárhæð 107.000 krónur, þar af voru í einu tilviki þann 17. ágúst 2010 teknar út samtals 30.000 krónur, 10.000 krónur (tilvik 433) í peningum og 20.000 krónur (tilvik 434) sem lagðar voru samtímis inn á bankareikning A.

Í eftirgreindum 8 tilvikum á árinu 2011, með úttektum ákærðu af bankareikningum félagsins, samtals að fjárhæð 877.500 krónur.

Í eftirgreindum 11 tilvikum á árinu 2011, með millifærslum af bankareikningi félagsins yfir á persónulega bankareikninga ákærðu, samtals að fjárhæð 1.102.248 krónur.

Í eftirgreindum 6 tilvikum á árinu 2011, með millifærslum af bankareikningi félagsins yfir á persónulegan bankareikning A, samtals að fjárhæð 5.764.000 krónur.

Í eftirgreindum 12 tilvikum á árinu 2012, með úttektum ákærðu af bankareikningi félagsins, samtals að fjárhæð 1.950.000 krónur.

Í eftirgreindum 24 tilvikum á árinu 2012, með millifærslum af bankareikningi félagsins yfir á persónulega bankareikninga ákærðu, samtals að fjárhæð 5.247.244 krónur.

Í eftirgreindum 20 tilvikum á árinu 2012, með millifærslum af bankareikningi félagsins yfir á persónulega bankareikninga A, samtals að fjárhæð 6.561.910 krónur.

Í eftirgreindum 6 tilvikum á árinu 2013, með úttektum ákærðu af bankareikningi félagsins, samtals að fjárhæð 811.000 krónur.

Í eftirgreindum 39 tilvikum á árinu 2013, með millifærslum af bankareikningi félagsins yfir á persónulega bankareikninga ákærðu, samtals að fjárhæð 12.141.594 krónur.

Í eftirgreindum 21 tilviki á árinu 2013, með millifærslum af bankareikningi félagsins yfir á persónulegan bankareikning A, samtals að fjárhæð 4.200.600 krónur.

Í eftirgreindum 55 tilvikum á árinu 2014, með millifærslum af bankareikningi félagsins yfir á persónulega bankareikninga ákærðu, samtals að fjárhæð 14.884.344 krónur.

Varakrafa: Fyrir skilasvik með því að hafa í starfi sínu sem framkvæmdastjóri Gæja ehf., skert rétt lánadrottna félagsins til að öðlast fullnægju af eignum þess, með því að hafa á tímabilinu 25. júlí til 30. september 2014, millifært í 14 skipti samtals kr. 4.382.914, af bankareikningi félagsins nr. 0121-26-[...] í Landsbankanum hf. yfir á persónulega bankareikninga ákærðu nr. [...] og [...], tilvik 628 til 641 hér að ofan, eftir að ákærða hafði móttekið þann 22. júlí 2014 birtingarvottorð vegna beiðni um að félagið yrði tekið til gjaldþrotaskipta.

II.

Látið undir höfuð leggjast að færa lögboðið bókhald Gæja ehf., rekstrarárin 2011 til og með 2014.

III.

Telst háttsemin samkvæmt I. kafla ákæru aðallega varða við 247. gr. almennra hegningarlaga nr. 19/1940 en til vara varða tilvik 628-641 við 4. tl. 1. mgr. 250. gr. almennra hegningarlaga nr. 19/1940.

Framangreind brot ákærðu samkvæmt II. kafla ákæru teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. tölulið 1. mgr. 37. gr., sbr. 36. gr. laga nr. 145/1994, um bókhald, sbr. 1. gr. laga nr. 37/1995.”

Er þess krafist að ákærða verði dæmd til refsingar og til greiðslu alls sakarkostnaðar.

II

Ákærða kom fyrir dóm og játaði sök. Krefst hún aðallega vægustu refsingar sem lög heimila og að sú refsing verði bundin skilorði. Til vara krefst hún þess að frestað verði ákvörðun um refsingu hennar. Þá gerir verjandi ákærðu kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008, um meðferð sakamála, og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Með játningu hennar, sem samrýmist rannsóknargögnum málsins, er því sannað að hún hafi gerst sek um þá háttsemi sem henni er gefin að sök í ákæru. Brot ákærðu samkvæmt tilvikum 1-627 í I. kafla ákæru varða við 247. gr. almennra hegningarlaga nr. 19/1940, en brot í tilvikum 628-641 við 4. tl. 1. mgr. 250. gr. sömu laga. Önnur háttsemi ákærðu er rétt heimfærð til refsiákvæða.

Ákærða er fædd í [...] árið 1979 og hefur samkvæmt sakavottorði ekki áður gerst sek um refsiverða háttsemi. Við ákvörðun refsingar er til þess að líta að ákærða dró sér mjög háar fjárhæðir, nánast óslitið og til fjölda ára, og hefur ekkert endurgreitt af því fé. Þá lét hún, sem framkvæmdastjóri einkahlutafélags, undir höfuð leggjast að færa lögboðið bókhald félagsins um nokkurra ára skeið. Á hinn bóginn er það virt ákærðu til málsbóta að hún hefur skýlaust játað brot sín og var samvinnufús við rannsókn málsins hjá lögreglu. Að þessu virtu þykir refsing ákærðu hæfilega ákveðin fangelsi í 16 mánuði.

Ákærða er þriggja barna móðir og þunguð af fjórða barni sínu. Í ljósi þess hve stórfelld brot ákærðu eru þykir ekki unnt að skilorðsbinda refsingu hennar að öllu leyti. Með hliðsjón af aðstæðum hennar verður fullnustu 14 mánaða refsingarinnar þó frestað skilorðsbundið, eins og nánar greinir í dómsorði.

Samkvæmt 1. mgr. 235. gr. laga nr. 88/2008, sbr. 68. gr. laga nr. 49/2016, verður ákærða dæmd til greiðslu sakarkostnaðar, en um er að ræða þóknun verjanda ákærðu, G-kk-ef J-kk-ef lögmanns, sem ákveðin er 650.000 krónur, að virðisaukaskatti meðtöldum.

I-kk-nf E-kk-nf héraðsdómari kveður upp dóminn.

D ó m s o r ð:

Ákærða, A-kvk-nf B-kvk-nf E-kvk-nf, sæti fangelsi í 16 mánuði, en fresta skal fullnustu 14 mánaða af refsingunni og sá hluti hennar falla niður að liðnum tveimur árum frá birtingu dómsins, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði þóknun skipaðs verjanda síns, G-kk-ef J-kk-ef lögmanns, 650.000 krónur.

I-kk-nf E-kk-nf